Document ID: 31998D0141

KOMISSION PÄÄTÖS,
tehty 12 päivänä helmikuuta 1998,
tiettyjen Venäjältä peräisin olevien raudasta tai seostamattomasta teräksestä valmistettujen kylmävalssattujen levyvalmisteiden tuontia Italiaan koskevan polkumyynnin vastaisen menettelyn päättämisestä (98/141/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kun se on muutettuna asetuksella (EY) N:o 2331/96 (2), ja erityisesti sen 9 artiklan,
on kuullut neuvoa-antavaa komiteaa asiasta,
sekä katsoo, että
A. MENETTELY
(1) Komissio vastaanotti 28 päivänä toukokuuta 1997 valituksen, joka koski tiettyjen Venäjältä peräisin olevien raudasta tai seostamattomasta teräksestä valmistettujen kylmävalssattujen levyvalmisteiden väitettyä vahinkoa aiheuttavaa polkumyynnillä tapahtuvaa tuontia Italiaan.
(2) Valituksen jätti italialaisten tuottajien puolesta Italian kylmävalssattujen levyvalmisteiden tuottajien järjestö (Federacciai), jonka edustamien italialaisten tuottajien yhteisen tuotannon on väitetty edustavan kylmävalssattujen levyvalmisteiden lähes koko tuotantoa Italiassa.
(3) Valituksessa esitetyt todisteet kyseisten tuotteiden polkumyynnillä tapahtuvasta tuonnista ja siitä aiheutuvasta merkittävästä vahingosta katsottiin riittäviksi oikeuttamaan polkumyynnin vastaisen menettelyn aloittamisen.
(4) Kuultuaan neuvoa-antavaa komiteaa asiasta komissio ilmoitti Euroopan yhteisöjen virallisessa lehdessä (3) julkaistulla ilmoituksella tiettyjen CN-koodeihin 7211 23 99, 7211 29 50, 7211 29 90 ja ex 7211 90 90 kuuluvien Venäjältä peräisin olevien raudasta tai seostamattomasta teräksestä valmistettujen kylmävalssattujen levyvalmisteiden tuontia Italiaan koskevan polkumyynnin vastaisen menettelyn aloittamisesta.
(5) Komissio ilmoitti virallisesti asiasta niille viejille ja tuojille, joita asian tiedettiin koskevan, viejämaan edustajille ja valituksen tehneille yhteisön tuottajille. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa.
B. VALITUKSEN PERUUTTAMINEN JA MENETTELYN PÄÄTTÄMINEN
(6) Federacciai ilmoitti komissiolle 12 päivänä syyskuuta 1997 päivätyllä kirjeellä peruuttavansa virallisesti tiettyjen Venäjältä peräisen olevien raudasta tai seostamattomasta teräksestä valmistettujen kylmävalssattujen levyvalmisteiden tuontia koskevan valituksensa kyseisten tuotteiden tämänhetkisen markkinatilanteen huomioon ottaen.
(7) Asianomaisille osapuolille ilmoitettiin, että näissä olosuhteissa komissio aikoo päättää menettelyn ja niille annettiin mahdollisuus esittää huomautuksensa. Kukaan niistä ei esittänyt vastalauseita.
(8) Sen vuoksi komissio katsoo, että tiettyjen Venäjältä peräisin olevien raudasta tai seostamattomasta teräksestä valmistettujen kylmävalssattujen levyvalmisteiden tuontia Italiaan koskeva polkumyynnin vastainen menettely olisi päätettävä ilman suojatoimenpiteiden käyttöönottoa ja että kyseinen päättäminen ei olisi yhteisön edun vastaista,
ON PÄÄTTÄNYT SEURAAVAA:
Ainoa artikla
Päätetään tiettyjen Venäjältä peräisin olevien raudasta tai seostamattomasta teräksestä valmistettujen kylmävalssattujen levyvalmisteiden tuontia Italiaan koskeva polkumyynnin vastainen menettely.
Tehty Brysselissä 12 päivänä helmikuuta 1998.

Labels: 7
3
4
18